b'\n_START_ARTICLE_\nIndisk elefant\n_START_SECTION_\nNomenklatur\n_START_PARAGRAPH_\nBetegnelsen Indisk elefant anvendes ogs\xc3\xa5 som synonym for den asiatiske elefant. Dette skyldes, at Carl von Linn\xc3\xa9 i starten kaldte den asiatiske elefant for den indiske elefant. Senere kategoriserede han elefanten fra Ceylon (nu Sri Lanka) for at v\xc3\xa6re sin egen art. Han ans\xc3\xa5 den ogs\xc3\xa5 for, at v\xc3\xa6re st\xc3\xb8rre og gav den derfor navnet Elephas maximus. Senere forskning har dog vist at alle asiatiske elefanter tilh\xc3\xb8rer samme art, og de er derfor blevet samlet under artsnavnet maximus.'